Marka ugu horreysa ma jirto wax taraafiko ah, haddii ay laba gaari isku dhacaan waxaa laga yaabaa in muddo laba maalmood ay is hor fadhiyaan, qaarkoodna waxa ay keenaan isku dhac ay ku dhintaan dad aad u fara badan, waxayna marka ugu dambeysa arrintan ku biyo shubataa in ay kala dhex galaan odayaal oo markaa kaddib la kala qaado gawaaridaasi, waxaan xusuustaa in sanadkii 1992-kii 1,000-Shillin (kun shillin) Soomaali ah ay u dhinteen 8-qofood, kaddib markii uu muran ka dhashay bixinta kunkaasi shillin, waana dhacdo aan goob joog u ahaa.
